Diari Oficial de la Generalitat Valenciana


Sumari del DOGV 7509, del 21-04-2015 (2015/3405)

RESOLUCIÓ d'1 d'abril de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 127/14-EAE Picassent i 128/14-EAE Aldaia.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3405


Data del document
:   01-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Aldaia
    * Picassent
    * impacte ambiental

RESOLUCIÓ d'1 d'abril de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 127/14-EAE Picassent i 128/14-EAE Aldaia. [2015/3405]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 127/14-EAE Picassent i 128/14-EAE Aldaia.  
  
«Informe ambiental i territorial estratègic  
  
Expedient: 127/8081-ZFC.  
Títol: modificació puntual número 28 del PGOU.  
Promotor: Ajuntament de Picassent.  
Autoritat substantiva: Ajuntament de Picassent.  
Localització: Picassent (València).  
La comissió ambiental va adoptar un acord sobre la necessitat de sotmetre a avaluació ambiental estratègica la modificació puntual número 28 del Pla General d'Ordenació Urbana de Picassent, en sessió celebrada el 26 de març de 2015.  
Documentació presentada  
En data 30 de desembre de 2014 es rep en la Direcció General d'Avaluació Ambiental i Territorial, remesa per l'Ajuntament de Picassent, la sol·licitud d'inici del procediment simplificat d'avaluació ambiental i territorial estratègica relativa a la modificació puntual número 28 del pla general d'ordenació urbana (PGOU) del mencionat municipi, denominada «Ajust d'alineacions en la subzona UNI-8, confluència dels carrers del Poliesportiu i de l'Aljub, Urbanització Barri de Sant Ramon».  
La sol·licitud d'inici s'acompanya d'un únic document, en format paper (titulat «Sol·licitud d'inici d'avaluació ambiental i territorial estratègica. Modificació puntual de planejament. Ajust d'alienacions en la subzona UNI-8, confluència dels carrers del Poliesportiu i de l'Aljub, Urbanització Barri de Sant Ramon»), explicatiu de la modificació i que incorpora el contingut referit en els apartats 50.1 i 50.2.  
  
Planejament vigent  
El planejament municipal vigent consistix en un pla general d'ordenació urbana aprovat definitivament per la Resolució de 29 de setembre de 1998, de la Comissió Territorial d'Urbanisme (BOP d'1 de febrer de 1999, DOCV de 5.03.1999).  
Objecte i justificació de la modificació puntual  
L'objecte de la modificació és l'ajust d'alineacions en la trobada del carrer número 5 (carrer del Poliesportiu) amb el carrer de l'Aljub, en el barri de Sant Ramon de Picassent, la qual cosa constituïx una determinació de l'ordenació detallada (art. 35.1.f LOTUP).  
La parcel·la afectada té forma rectangular, configura el cantó que dóna als carrers indicats i disposa d'una superfície aproximada de 794 m².   
  
Està ubicada en sòl urbà (subzona de vivenda unifamiliar UNI-8) i es troba tancada. L'alineació proposada correspon a la realitat física existent, i forma un xamfrà. L'Ajuntament està tramitant el marcatge de línies per a la renovació de la tanca a sol·licitud del propietari de la parcel·la. Segons l'ordenació del planejament vigent, la gestió del sòl comportaria la cessió per part de la propietat de 1,42 m² de sòl i l'adquisició de 3,10 m² per a configurar l'alineació establida en el pla.  
En la documentació es considera com a única alternativa el planejament vigent, però s'assenyala que l'alineació prevista en el pla general no millora la situació existent pel que fa a la funcionalitat viària. De fet, es fonamenta la modificació en què es produiria un estretiment del vial, si es materialitza l'alineació prevista en el pla, per l'existència d'una arqueta de reg emergent a l'altre costat del carrer, el trasllat o anul·lació de la qual, a més d'onerós, dificultaria el funcionament de la xarxa de reg.  
Possibles efectes sobre el medi ambient  
Realitzada l'anàlisi tècnica de la documentació presentada, inclosos els informes, i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació proposada no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, a:  
  
  
Consulta Informe Administració consultada  
21.01.2015 23.02.2015 CITMA. Servici Territorial d'Urbanisme  
18.02.2015 02.03.2015 CITMA. Subdirecció General d'Ordenació, Planificació i ATE  
Servici d'Infraestructura Verda i Paisatge  
  
  
Nota: els informes emesos es publicaran en la pàgina web www.cma.gva.es/eae o http://www.citma.gva.es/web/evaluacion-ambiental-y-territorial/buscador-por-municipios junt amb l'informe ambiental i territorial estratègic.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
El 23 de febrer de 2015 el Servici Territorial d'Urbanisme informa que de l'actuació proposada no es derivaran efectes significatius sobre el medi ambient i el territori des de la visió de les competències urbanístiques.  
Paisatge  
De conformitat amb el que establix l'article 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en este, en concret en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i posada en valor d'espai culturals.  
El 2 de març de 2015 el subdirector general d'Ordenació, Planificació i Actuacions Territorials Estratègiques informa que l'actuació proposada no té efectes significatius sobre el medi ambient i el territori, en les matèries de la seua competència, entre les quals es troba el paisatge.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei del Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51.2 de la LOTUP, per considerar, d'acord amb els criteris de l'annex VIII d'esta llei, que la modificació puntual número 28 del Pla General d'Ordenació Urbana de Picassent avaluada no establix el marc per a projectes i altres activitats subjectes a avaluació d'impacte ambiental; que no incidix en el model territorial, ni afecta els objectius de qualitat ambiental o el desenrotllament equilibrat del territori; que el seu desenrotllament no té incidència en la gestió directa de residus o la protecció dels recursos hídrics, ni genera problemes ambientals significatius, ni provoca efectes en el patrimoni cultural, espais naturals, àrees o paisatges amb rangs de protecció reconeguts en els àmbits nacional, comunitari o internacional, i tenint en compte els informes emesos, es pot concloure que la modificació puntual 28 no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
  
Únic  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 28 del Pla General d'Ordenació Urbana de Picassent, denominada «Ajust d'alineacions en la subzona UNI-8, confluència dels carrers del Poliesportiu i de l'Aljub, Urbanització Barri de Sant Ramon», d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que antecedix, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat de la modificació puntual número 28 del Pla General d'Ordenació Urbana de Picassent, per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que estimen pertinents segons dret.  
Se li notifica perquè en prenga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
  
Expedient: 128/6446-HWC.  
Títol: modificació puntual número 35 del Pla General d'Aldaia, modificació de les normes urbanístiques, regulació d'estacions de subministrament de carburants.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Aldaia (València).  
La comissió ambiental va adoptar acord sobre la necessitat de sotmetre a avaluació ambiental estratègica la modificació puntual número 35 del Pla General d'Aldaia, modificació de les normes urbanístiques, regulació d'estacions de subministrament de carburants, en sessió celebrada el 26 de març de 2015.  
A) Antecedents. Documentació presentada  
En data 26 de desembre de 2014 va tindre entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial l'escrit del Servici Territorial d'Urbanisme en què remetia la sol·licitud, el document inicial estratègic i l'esborrany de la proposta de modificació puntual número 35 del Pla General d'Aldaia, referent a la modificació de les normes urbanístiques per a la regulació d'estacions de subministrament de carburants, que presenta l'Ajuntament d'Aldaia, perquè se se sotmeta al tràmit de procediment simplificat d'avaluació ambiental i territorial estratègica.  
  
Per part de l'Ajuntament d'Aldaia, en data 21 de gener de 2015, es realitza l'anunci en el Diari Oficial de la Comunitat Valenciana número 7447, respecte a la informació pública de la modificació de l'àmbit de la suspensió de l'atorgament de llicències per a l'ús d'estacions de servici.  
Amb registre d'eixida de data 28 de gener de 2015, la Subdirecció General d'Avaluació Ambiental i Territorial remet escrit a l'Ajuntament d'Aldaia en què li requerix que es complete la documentació presentada amb informació de la redacció vigent dels articles de les normes urbanístiques que es pretenen modificar.  
En data 18 de febrer de 2015 es rep de l'Ajuntament d'Aldaia la documentació modificada, incloent-hi la informació requerida. La documentació aportada és conforme al que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en format paper.  
B) Planejament vigent  
El planejament municipal vigent el constituïx el pla general d'ordenació urbana aprovat mitjançant una Resolució de data 5 de novembre de 1990 del director general d'Urbanisme i Ordenació del Territori. Posteriorment s'han tramitat 34 modificacions puntuals.  
  
C) Modificació puntual número 35 de les normes urbanístiques: objecte i justificació  
Es desprén de la documentació presentada que l'objecte de la modificació puntual número 35 del Pla General d'Aldaia és la modificació de les normes urbanístiques a fi de precisar i actualitzar la regulació de les condicions d'implantació de les estacions de subministrament de carburants previstes en les vigents normes urbanístiques.  
Les normes urbanístiques (NU) del Pla General d'Aldaia (PG) vigent escometen la regulació dels usos detallats en el sòl urbà en els articles 89 i següents. Les estacions de subministrament de carburants són denominades estacions de servici en el PG. Les normes urbanístiques prohibixen estes instal·lacions en sòl d'ús detallat residencial i les admeten en el sòl d'ús detallat terciari i industrial.  
  
Així, en l'article 95 de les NU (ordenances particulars de les zones d'ús terciari) s'establix que, en sòl urbà, es considera permés, entre altres, l'ús d'estacions de servici.  
En l'article 96 de les NU (ordenances particulars de la zona industrial) també queda com a ús permés el de les estacions de servici, amb el text següent: «Les estacions de servici seran permeses si es complixen les garanties de seguretat marcades per la llei i si es considera convenient per l'Ajuntament, amb un informe previ favorable de la COPUT».  
  
Tal com s'indica en la documentació aportada, el vigent PG no va preveure que algunes parcel·les en sòl d'ús terciari i industrial pogueren resultar molt pròximes a sòl d'ús detallat residencial, amb la qual cosa la implantació de l'activitat d'estació de servici en aquelles parcel·les, encara que siga conforme amb el planejament, pot provocar efectes indesitjables que el PG va pretendre evitar al prohibir-les en sòl d'ús residencial.  
D'altra banda, la proposta de modificació estima que el text del vigent article 96 no té una redacció afortunada, perquè (s'arreplega, a continuació, literalment l'argument de la proposta):  
- La condició «si es complixen les garanties de seguretat marcades per la llei» és una obvietat innecessària, ja que no pot ser d'una altra manera encara que no ho digueren les normes urbanístiques.  
- La condició «si es considera convenient per l'Ajuntament» implica una discrecionalitat en l'atorgament contrària al caràcter reglat propi de les llicències urbanístiques.  
- La condició «amb un informe previ favorable de la COPUT (Conselleria d'Obres Públiques, Urbanisme i Transport)» també és innecessària, ja que el que resultarà preceptiu és l'informe de l'Administració pública titular de la infraestructura que produïsca una afecció sobre l'emplaçament sol·licitat per a una estació de servici. En el terme municipal d'Aldaia pot ser una carretera de l'Estat, de la Generalitat Valenciana o de la Diputació, o un ferrocarril de l'Estat o un canal també de l'Estat. Però això també és preceptiu que siga informat per l'Administració pública titular de la infraestructura, si l'emplaçament està en les zones d'afecció definides per la legislació sectorial encara que el pla general d'ordenació urbana no ho diga.  
A més, s'indica que «la possible afecció a la funcionalitat i capacitat del viari municipal no queda contemplada pel pla vigent, excepte l'esmentada condició de si es considera convenient per l'Ajuntament, que és clarament improcedent».  
Per tot això, el que es proposa en la modificació número 35 del Pla General d'Aldaia és una modificació de les normes urbanístiques que regulen la implantació de les estacions de servici, en els termes següents:  
- Mantindre la prohibició de la seua implantació en sòl d'ús residencial.  
- Permetre-les en el sòl d'ús terciari i industrial.  
- Imposar una distància mínima al sòl d'ús detallat residencial i al d'ús detallat escolar i de centres i residències de la tercera edat.  
  
Es proposa com a distància mínima 50 metres a mesurar des del sòl amb ús detallat residencial, escolar o de centres de la tercera edat. Esta distància mínima es justifica prenent com a referència l'ordenança de la ciutat de Vitòria-Gasteiz, que establix la distància mínima de 50 metres a vivendes. En l'interior de la zona delimitada amb este radi no podrà quedar inclòs:  
- La zona de subministrament i emmagatzematge de combustible i carburant.  
- Els accessos des de la via pública a la parcel·la de l'estació de subministrament.  
- Les zones assenyalades pel PGOU com d'ús residencial o terciari amb desenrotllament diferit de la seua ordenació detallada es consideraran com íntegrament residencials fins a l'aprovació de la dita ordenació detallada.  
- S'entén com a zona de subministrament i emmagatzematge la superfície ocupada, sobre o davall rasant, pels assortidors i depòsits.  
D) Possibles efectes sobre el medi ambient  
La proposta de modificació número 35 del Pla General d'Aldaia se circumscriu a l'àmbit de sòl urbà i urbanitzable classificat pel pla general esmentat.  
Analitzada la documentació presentada i consultada la informació territorial del visor de la CITMA, s'observa que, en l'àmbit mencionat:  
- No hi ha cap espai natural protegit.  
- No hi ha terreny forestal afectat.  
- L'àmbit no queda afectat pel PORN de l'Albufera.  
- En el sòl urbanitzable i urbà vigent hi ha risc d'inundabilitat de nivell 1 en l'entorn del llit del barranc de la Saleta.  
- El Pla Especial enfront del Risc Sísmic a la Comunitat Valenciana (Decret 44/2011, de 29 d'abril, del Consell) establix que el municipi d'Aldaia presenta una intensitat sísmica de 7,5 (EMS), per a un període de retorn de 500 anys.  
- Vulnerabilitat dels aqüífers mitjana.  
Els previsibles efectes ambientals i, en particular, sobre la qualitat de la sanitat humana que la implantació d'estacions de servici de carburants poden produir en àrees urbanitzables i urbanes queden emmarcats en:  
- Afecció a sòls i masses d'aigua subterrània: per contaminació.  
  
- Afecció a l'atmosfera: emissió de partícules contaminants a l'atmosfera.  
- Afecció acústica: per l'atracció de trànsit, tant pesat com lleuger, i la possible existència de maquinària de llavat, entre altres.  
Cal fer menció que este tipus d'instal·lacions presenten altres riscos, com els d'incendi i explosió, que han de ser arreplegats en el preceptiu pla de seguretat.  
E) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 Subdirecció General d'Ordenació, Planificació i ATE 23.01.2015 17.03.2015  
2 Conselleria de Sanitat - Direcció General de Salut Pública 03.02.2015 04.03.2015  
3 Servici Territorial d'Urbanisme de València 26.12.2014  
  
  
Es fa menció expressa que en l'escrit del Servici Territorial d'Urbanisme de València, de data 26 de desembre de 2014, en què es remet la sol·licitud i la informació de la modificació número 35 del Pla General d'Aldaia, s'adjunta informe d'este servici respecte de la modificació.  
  
F) Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de València emet un informe, rebut en data 26 de desembre de 2014, en què manifesta que, des de la visió de les competències urbanístiques del servici esmentat, la modificació puntual número 35 del Pla General d'Aldaia, ara proposada, no pareix que haja de tindre efecte significatiu sobre el medi ambient.  
  
En data 4 de març de 2015 es rep informe de la Direcció General de Salut Publica en què, respecte de la modificació número 35 del Pla General d'Aldaia, no s'emet cap consideració.  
L'informe del Servici d'Infraestructura i Paisatge, de data 17 de març de 2015, considera que la modificació proposada no tindrà efectes significatius en el paisatge urbà d'Aldaia, i no serà necessària la redacció d'un instrument de paisatge. Així mateix, s'indica que, quant a la modificació objecte d'informe, si totes les seues determinacions afectaren l'ordenació detallada, sense alterar en res l'estructural, l'Administració competent per a la valoració de la necessitat d'incorporar criteris conforme a l'article 6.3 de la LOTUP seria l'Ajuntament, que hauria d'emetre el seu informe amb caràcter previ a l'aprovació de la modificació puntual.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei del Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H) Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació número 35 del Pla General d'Aldaia avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural, i havent tingut en compte les consultes realitzades, es pot concloure que la modificació número 35 del Pla General d'Aldaia no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que la modificació puntual número 35 avaluada no té efectes significatius en el medi ambient i el territori, se sotmet al procediment simplificat d'avaluació.  
D'acord amb allò que s'ha exposat, es resol:  
  
Únic  
Emetre informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual número 35 del Pla General d'Aldaia, ja que, d'acord amb els criteris de l'annex VIII de la LOTUP, no tenen efectes significatius sobre el medi ambient, i correspon continuar la tramitació de la modificació proposada d'acord amb la seua normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació número 35 del Pla General d'Aldaia en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que antecedix, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat de la modificació puntual número 35 del Pla General d'Aldaia, modificació de les normes urbanístiques, regulació d'estacions de subministrament de carburants, per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que estimen pertinents segons dret.  
Se li notifica perquè en prenga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
València, 1 d'abril de 2015.- El director general d'Avaluació Ambiental i Territorial: Juan Giner Corell.